
Text rozhodnutia
Súd: Krajský súd Košice Spisová značka: 3Sd/19/2016 Identifikačné číslo súdneho spisu: 7016200301 Dátum vydania rozhodnutia: 27. 04. 2016 Meno a priezvisko sudcu, VSÚ: JUDr. Valéria Mihalčínová ECLI: ECLI:SK:KSKE:2016:7016200301.1 Uznesenie Krajský súd v Košiciach v právnej veci navrhovateľa: P. P. H. M. R. O. F. M. Ý., bytom Č. G. XXX, XXX XX F.D., proti odporkyni: Sociálna poisťovňa, ústredie, Bratislava, ul. 29. augusta č. 8, 813 63 Bratislava, o zvýšenie starobného dôchodku, takto r o z h o d o l : Konanie z a s t a v u j e. Žiaden z účastníkov n e m á právo na náhradu trov konania. o d ô v o d n e n i e : Navrhovateľ sa domáhal preskúmania rozhodnutia odporkyne zo dňa 03. decembra 2015 č. XXX XXX XXXX X, ktorým podľa § 82 zákona č. 4612/2003 Z. z. mu bol od 01.01.2016 zvýšený starobný dôchodok mesačne o 1,90 Eur. Navrhovateľ podaním doručeným krajskému súdu 20.04.2016 vzal podľa jeho obsahu opravný prostriedok o preskúmanie rozhodnutia odporkyne späť. Podľa ustanovenia § 250d ods. 3 O.s.p. súd uznesením konanie zastaví, ak bola žaloba vzatá späť. Žalobca môže žalobu vziať späť až do rozhodnutia súdu (§ 250h ods. 2 O.s.p.). Podľa ustanovenia § 250l ods. 2 O.s.p. pokiaľ v tretej hlave piatej časti O.s.p. nie je ustanovené inak, použijú sa pre konanie o opravných prostriedkoch proti rozhodnutiam správnych orgánov primerane ustanovenia druhej hlavy s výnimkou ustanovenia § 250a O.s.p.. Pretože navrhovateľ vzal opravný prostriedok späť, bolo podľa citovaných ustanovení O.s.p. potrebné konanie zastaviť. Rozhodnutie o trovách konania sa opiera o ustanovenie § 146 ods. 1 písm. c/ O.s.p. použitého v spojitosti s ustanovením § 246c a § 250l ods. 2 O.s.p.. Poučenie: Proti tomuto uzneseniu možno podať odvolanie do 15 dní odo dňa jeho doručenia na Najvyšší súd SR v Bratislave prostredníctvom Krajského súdu v Košiciach a to písomne, v dvoch vyhotoveniach. V odvolaní sa má popri všeobecných náležitostiach (§ 42 ods. 3 O. s. p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

Zdroj: KAUZIS.SK – https://www.kauzis.sk/judikatura/r/ECLI:SK:KSKE:2016:7016200301.1 (dáta aktuálne k 26. 10. 2026). Záväzné je znenie zverejnené súdom.




